***Kateketika gyakorlat***

Oktató: Hetesi Edit (hetesi.edit@sapientia.hu)

Tanszék: [Pedagógia Tanszék](https://sapientia.hu/taxonomy/term/57)

**Információ**

**Tantárgyfelelős:** Hetesi Edit

**Gyakorlatvezető:** saját mentortanár

**A tanegység célja**

*Az iskolai gyakorlatok* magukban foglalják az általános tanári és az adott tanári szakképzettséghez, a tanári szerepkörökhöz kapcsolódó gyakorlati ismeretek szerzését, képességek, attitűdök megismerését, gyakorlását, a munkahely világával (iskolai élet, iskolavezetés, szülőkkel való kommunikáció, tanulókkal való egyéni foglalkozás, együttműködés) való ismerkedést, alapjártasság szerzését a tanítási, tanulási, nevelési folyamatok értékelésében, a szakmai fejlesztésekben.

A kateketikai gyakorlat célja: Az iskola és benne a tanár komplex oktatási-nevelési feladatrendszerének, kiemelten a hittan tantárgy tanításával kapcsolatos tevékenységeknek a megfigyelése, szakszerű elemzése által képessé tenni a hallgatót saját felkészültségének, pedagógiai nézeteinek önreflektív értékelésére, segíteni a kritikus és pozitív pontok meghatározásában, a fejlődés/fejlesztés irányainak kijelölésében.

**A hallgató fejlesztendő kompetenciái**

A gyakorlati munka segíti a hittanári kompetenciák teljes körű fejlődését, különösen a tanulási folyamat tervezésére, szervezésére, irányítására és értékelésére vonatkozó ismeretek, képességek és attitűdök gazdagítását és megszilárdítását. A hallgató tapasztalatokat szerez a szakmai együttműködés és kommunikáció terén.

**A gyakorlat tartalma**

*A képzéssel párhuzamosan, mentortanár irányításával iskolában végzett csoportos pedagógiai és önálló tanítási gyakorlat.* Atanulók nevelésével, oktatásával és az adott tanárszakhoz tartozó szaktárgyakkal kapcsolatos tanári munka megfigyelése szakos órákon, osztályfőnöki órán, nem szakos órákon és a látottak elemzése, továbbá legalább 10 önállóan megtartott óra, foglalkozás.

A 10 óra hospitálás során a hallgató megismerheti a tanulókat, akiket a későbbiekben tanítani fog, kapcsolatokat építhet ki a diákokkal, tapasztalatokat szerezhet tanítási stílusokról, ami segíti felkészülését az önállóan megtartandó 10 órára. A gyakorlat csak nagyon indokolt esetben és csak részben végezhető abban az iskolában, ahol a hallgató munkaviszonya keretében tevékenykedik.

**Követelmény**

A félév végén gyakorlati jegy. A pontos elvárásokról és követelményekről a félév elején kapnak részletes tájékoztatást a hallgatók.

A gyakorlat keretében végzendő hospitálásokkal és gyakorlótanítással kapcsolatos dokumentációs kötelezettség:

* A Pedagógia Tanszék által kiadott összefoglaló táblázat a 10 óra hospitálásról, melyben az órát tartó tanár a hallgató részvételét aláírásával igazolja.
* A 10 látogatott óráról részletes hospitálási napló a Pedagógia Tanszék által megadott szempontrendszer alapján: beszámoló az órai események és az ehhez kapcsolódó reflexiók leírásával.
* Mind a 10 megtartott óráról óravázlatok és reflexiók, önreflexiók készítése.
* Önértékelés a tanári kompetenciák fejlettségi szintjéről.
* Mentor szöveges és táblázatos értékelése a hallgató gyakorlat során végzett munkájáról és tanári kompetenciáinak fejlettségi szintjéről.

*A gyakorlat során elkészített beszámolók is részét képezik a hallgató által a tanulmányok zárásaként összeállítandó portfóliónak.*

**A gyakorlathoz szükséges dokumentumok elérhetők a jegyzetadatbázisban.**